15.9.2023
MT
Il-Ġurnal Uffiċjali tal-Unjoni Ewropea
L 228/95
(8)
Peress li l-perjodu ta’ rapportar jibda fl-1 ta’ Ottubru 2023, l-importaturi u r-rappreżentanti doganali indiretti għandhom żmien limitat disponibbli biex jiżguraw il-konformità mal-obbligi ta’ rapportar.
Jistgħu jinkisbu sinerġiji mas-sistemi ta’ monitoraġġ u ta’ rapportar li diġà jintużaw minn operaturi ta’ pajjiżi terzi.
Għalhekk, jenħtieġ li tkun permessa deroga temporanja għall-metodi ta’ kalkolu għar-rapportar tal-emissjonijiet integrati għal perjodu limitat, sa tmiem l-2024.
Dik il-flessibbiltà jenħtieġ li tapplika meta l-operatur ikun soġġett għal sistema obbligatorja ta’ monitoraġġ u ta’ rapportar assoċjata ma’ skema tal-ipprezzar tal-karbonju, jew ma’ skemi obbligatorji oħra ta’ monitoraġġ u ta’ rapportar, jew meta l-operatur ikun qed jimmonitorja l-emissjonijiet tal-installazzjoni, inkluż għal proġett ta’ tnaqqis tal-emissjonijiet.
(9)
Għal perjodu limitat, sal-31 ta’ Lulju 2024, id-dikjaranti li jirrapportaw li ma jkunux jistgħu jiksbu l-informazzjoni kollha mingħand operaturi ta’ pajjiżi terzi biex jiddeterminaw l-emissjonijiet integrati attwali tal-oġġetti importati f’konformità mal-metodoloġija stabbilita fl-Anness III ta’ dan ir-Regolament jenħtieġ li jkunu jistgħu jużaw u jirreferu għal metodu alternattiv għad-determinazzjoni tal-emissjonijiet integrati diretti.
(10)
L-obbligi ta’ rapportar jenħtieġ li jagħtu wkoll xi flessibbiltà għad-determinazzjoni tal-istadji tal-produzzjoni fl-installazzjonijiet li ma jirrappreżentawx parti sinifikanti tal-emissjonijiet diretti integrati tal-oġġetti importati.
Dan ikun tipikament il-każ għall-istadji finali tal-produzzjoni tal-prodotti downstream tal-azzar jew tal-aluminju.
F’dak il-każ, jenħtieġ li tiġi pprovduta deroga mill-obbligi ta’ rapportar meħtieġa u l-valuri stmati jistgħu jiġu rrapportati għall-passi tal-produzzjoni f’installazzjonijiet li l-kontribut tagħhom għall-emissjonijiet diretti ma jaqbiżx l-20 % talemissjonijiet integrati totali tal-oġġetti importati.
Dak il-livell limitu jenħtieġ li jiżgura biżżejjed flessibbiltà għalloperaturi ż-żgħar fil-pajjiżi terzi.
(11)
Wieħed mill-objettivi tal-perjodu ta’ tranżizzjoni huwa li tinġabar data għall-fini li tiġi speċifikata aktar, fl-att ta’ implimentazzjoni skont l-Artikolu 7(7) tar-Regolament (UE) 2023/956, il-metodoloġija għall-kalkolu talemissjonijiet indiretti integrati wara dak il-perjodu.
F’dak il-kuntest, ir-rapportar tal-emissjonijiet indiretti matul il-perjodu ta’ tranżizzjoni jenħtieġ li jkun miftuħ u mfassal biex jippermetti li jintgħażel l-aktar valur xieraq fost dawk elenkati fit-Taqsima 4.3 fl-Anness IV tar-Regolament (UE) 2023/956.
Madankollu, ir-rapportar talemissjonijiet indiretti jenħtieġ li ma jinkludix rapportar ibbażat fuq il-fattur medju tal-emissjonijiet tal-grilja talUnjoni peress li dak il-valur diġà huwa magħruf mill-Kummissjoni.
(12)
Id-data miġbura matul il-perjodu ta’ tranżizzjoni jenħtieġ li tipprovdi l-bażi għar-rapporti li l-Kummissjoni għandha tippreżenta f’konformità mal-Artikolu 30(2) u (3) tar-Regolament (UE) 2023/956.
Id-data miġbura matul il-perjodu ta’ tranżizzjoni jenħtieġ li tgħin ukoll fid-definizzjoni ta’ metodoloġija unika ta’ monitoraġġ, rapportar u verifika wara l-perjodu ta’ tranżizzjoni.
Il-valutazzjoni tad-data miġbura jenħtieġ li tintuża b’mod partikolari għall-ħidma talKummissjoni bil-ħsieb li tiġi aġġustata l-metodoloġija applikabbli wara l-perjodu ta’ tranżizzjoni.
(13)
Il-firxa indikattiva ta’ penali li għandhom jiġu imposti fuq dikjarant tar-rapportar li jkun naqas milli jirrispetta l-obbligi ta’ rapportar jenħtieġ li tkun ibbażata fuq il-valuri prestabbiliti magħmula disponibbli u ppubblikati millKummissjoni għall-perjodu ta’ tranżizzjoni għall-emissjonijiet integrati li ma ġewx irrapportati.
Il-firxa massima indikattiva jenħtieġ li tkun koerenti mal-penali skont l-Artikolu 16(3) u (4) tad-Direttiva 2003/87/KE tal-Parlament Ewropew u tal-Kunsill (4), filwaqt li jitqies ukoll li l-obbligu fil-perjodu ta’ tranżizzjoni huwa limitat għar-rapportar tad-data.
Il-kriterji li għandhom jintużaw mill-awtoritajiet kompetenti għad-determinazzjoni tal-ammont attwali talpenali jenħtieġ li jkunu bbażati fuq il-gravità u d-durata tan-nuqqas ta’ rapportar.
Jenħtieġ li l-Kummissjoni timmonitorja r-rapporti tas-CBAM sabiex tipprevedi valutazzjoni indikattiva tal-informazzjoni meħtieġa millawtoritajiet kompetenti u biex tiżgura l-koerenza tal-penali li għandhom jiġu applikati.
(14)
Sabiex tiġi żgurata l-implimentazzjoni effiċjenti tal-obbligi ta’ rapportar, jenħtieġ li l-Kummissjoni tistabbilixxi bażi tad-data elettronika, ir-Reġistru Tranżitorju tas-CBAM, biex tinġabar l-informazzjoni rrapportata matul il-perjodu ta’ tranżizzjoni.
Ir-Reġistru Tranżizzjonali tas-CBAM jenħtieġ li jkun il-bażi għall-istabbiliment tar-Reġistru tas-CBAM skont l-Artikolu 14 tar-Regolament (UE) 2023/956.
(4) Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi sistema għall-iskambju ta’ kwoti ta’ emissjonijiet ta’ gassijiet serra ġewwa l-Unjoni u li temenda d-Direttiva tal-Kunsill 96/61/KE (ĠU L 275, 25.10.2003, p. 32).